b'\n_START_ARTICLE_\nStar Wars: Galaxy of Heroes\n_START_SECTION_\nGameplay\n_START_PARAGRAPH_\nGalaxy of Heroes permite juc\xc4\x83torilor s\xc4\x83 colec\xc8\x9bioneze personaje Star Wars at\xc3\xa2t din universul canonic stabilit dup\xc4\x83 ce Lucasfilm a cump\xc4\x83rat \xc2\xa0The Walt Disney Company c\xc3\xa2t \xc8\x99i din seria Star Wars: Knights of the Old Republic, s\xc4\x83 creeze echipe cu aceste personaje pentru a lupta cu ele \xc3\xaen b\xc4\x83t\xc4\x83lii pe ture. \xc3\x8en joc personajele sunt  holograme \xc3\xaentr-o holopunte denumit\xc4\x83 Cantina. Exist\xc4\x83 numeroase metode de colec\xc8\x9bionare a personajelor: unele sunt date juc\xc4\x83torilor imediat, altele sunt acordate ca recompense dup\xc4\x83 anumite misiuni. Acestea sunt acordate ca fragmente (shards) pentru a debloca \xc8\x99i promova personajele lor. Fragmentele (shards) pot fi primite \xc8\x99i dup\xc4\x83 lupte sau pot fi cump\xc4\x83rate din magazin. Dup\xc4\x83 ce juc\xc4\x83torul a dus la maxim (\xc8\x99apte stele) un personaj care nu apare \xc3\xaen evenimente, este deblocat \xc3\xaen magazin o sec\xc8\x9biune special\xc4\x83 unde pot fi v\xc3\xa2ndute fragmentele (shards) \xc3\xaen plus pe alte fragmente sau pe diverse mecanisme (gear) de \xc3\xaembun\xc4\x83t\xc4\x83\xc8\x9bire a personajelor. Cu ajutorul uneltelor (gear) mai poate fi f\xc4\x83cut\xc4\x83 o \xc3\xaembun\xc4\x83t\xc4\x83\xc8\x9bire a personajelor de la nivelul (tier) I la XIII.  Totalul necesar de fragmente pentru deblocarea unui personaj variaz\xc4\x83 \xc3\xaen func\xc8\x9bie de c\xc3\xa2te stele are la deblocare (poate varia de la una la \xc8\x99apte stele). Fiecare personaj poate fi promovat la maxim \xc8\x99apte stele,  fiecare stea suplimentar\xc4\x83 cresc\xc3\xa2nd puterea lor \xc8\x99i pot fi promovate la maxim nivelul (tier) XIII. Exist\xc4\x83, de asemenea, droizi de antrenament care cresc experien\xc8\x9ba personajelor p\xc3\xa2n\xc4\x83 la maxim level 85  (anterior 80, anterior 70). \xc2\xa0 Juc\xc4\x83torii pot \xc3\xaembun\xc4\x83t\xc4\x83\xc8\x9bi personajele  c\xc3\xa2\xc8\x99tig\xc3\xa2nd experien\xc8\x9b\xc4\x83 prin completarea misiunilor (quest-urilor) zilnice sau prin lupte. Principalele valute ale jocului sunt "creditele" \xc8\x99i "cristalele". Creditele pot fi folosite pentru a preg\xc4\x83ti un erou, a cump\xc4\x83ra lucruri din magazin, pentru a ob\xc8\x9bine un erou atunci c\xc3\xa2nd sunt suficiente  fragmente sau pentru a promova un erou. Cristalele pot fi folosite pentru a cump\xc4\x83ra pachete din magazin, pentru a cump\xc4\x83ra credite, pentru a dob\xc3\xa2ndi fragmente de personaje \xc8\x99i pentru a re\xc3\xaemprosp\xc4\x83ta energia \xc8\x99i arena. Cristalele pot fi cump\xc4\x83rate cu bani reali sau pot fi oferite ca recompense din aren\xc4\x83 \xc8\x99i din misiunile zilnice._NEWLINE_Luptele sunt \xc3\xaemp\xc4\x83r\xc8\x9bite \xc3\xaen runde, personajul care are cel mai mare atribut al vitezei atac\xc4\x83 primul.  Fiecare echip\xc4\x83 este alc\xc4\x83tuit\xc4\x83 din maxim cinci avatare holografice diferite care lupt\xc4\x83 p\xc3\xa2n\xc4\x83 la victorie, \xc3\xaenfr\xc3\xa2ngere sau retragere.\n_START_SECTION_\nGhilde\n_START_PARAGRAPH_\nAu fost introduse \xc3\xaen joc \xc3\xaen aprilie 2016. La fel ca \xc3\xaen majoritatea jocurilor, ghildele din Star Wars: Galaxy of Heroes sunt alc\xc4\x83tuite din juc\xc4\x83tori care se unesc pentru a atinge obiective comune. \xc3\x8en acest joc, ghildele au maxim 50 de juc\xc4\x83tori care pot merge \xc3\xaen raiduri \xc8\x99i pot participa at\xc3\xa2t la r\xc4\x83zboaiele teritoriale, c\xc3\xa2t \xc8\x99i la b\xc4\x83t\xc4\x83liile teritoriale._NEWLINE_\xc2\xa0\n_START_SECTION_\nRaiduri\n_START_PARAGRAPH_\n\xc3\x8en joc au fost ad\xc4\x83ugate raiduri \xc3\xaen aprilie 2016, odat\xc4\x83 cu introducerea lui Rancor. Ghildele trimit echipe de c\xc3\xa2te cinci avatare holograme pentru a lupta cu mai multe personaje puternice (bo\xc8\x99i) \xc3\xaen patru etape diferite, to\xc8\x9bi bo\xc8\x99ii \xc3\xaemp\xc4\x83rt\xc4\x83\xc8\x99ind o bar\xc4\x83 comun\xc4\x83 de s\xc4\x83n\xc4\x83tate care este \xc3\xaemp\xc4\x83r\xc8\x9bit\xc4\x83 \xc3\xaen patru, c\xc3\xa2te una pentru fiecare etap\xc4\x83, care scade pe m\xc4\x83sur\xc4\x83 ce daunele cauzate de ghild\xc4\x83 \xc3\xaencep s\xc4\x83 se acumuleze. Odat\xc4\x83 ce este bara de s\xc4\x83n\xc4\x83tate este golit\xc4\x83 complet, raidul este c\xc3\xa2\xc8\x99tigat, iar membrii participan\xc8\x9bi vor primi recompense._NEWLINE_Pe l\xc3\xa2ng\xc4\x83 luptele contra lui Rancor, mai sunt \xc8\x99i alte raiduri contra unei echipe de bo\xc8\x99i ca Darth Nihilus, Darth Sion \xc8\x99i  Darth Traya, to\xc8\x9bi din seria Knights of the Old Republic. Primul raid introdus, Rancor, este considerat u\xc8\x99or de c\xc4\x83tre mul\xc8\x9bi juc\xc4\x83tori, \xc8\x99i un singur juc\xc4\x83tor poate finaliza raidul.\n_START_SECTION_\nNave\n_START_PARAGRAPH_\nLuptele cu nave spa\xc8\x9biale au fost ad\xc4\x83ugate pe 22 noiembrie 2016. Aceast\xc4\x83 caracteristic\xc4\x83 permite juc\xc4\x83torilor s\xc4\x83 controleze diferite nave  prin intermediul c\xc4\x83pitanilor \xc8\x99i pilo\xc8\x9bilor lor. Navele sunt controlate \xc8\x99i jucate \xc3\xaen mod similar cu jocul principal cu personajele juc\xc4\x83torului, la care se adaug\xc4\x83 o nav\xc4\x83 mam\xc4\x83 (capital ship) inatacabil\xc4\x83, care ofer\xc4\x83 bonusuri de conducere, abilit\xc4\x83\xc8\x9bi speciale \xc8\x99i atacuri suplimentare._NEWLINE_23 de nave diferite au fost disponibile la lansarea noii caracteristici. \xc3\x8embun\xc4\x83t\xc4\x83\xc8\x9birea navelor o reflect\xc4\x83 pe cea a personajelor care le piloteaz\xc4\x83. Navele pot fi crescute similar p\xc3\xa2n\xc4\x83 la 7 stele maxim.\n_START_SECTION_\nMods\n_START_PARAGRAPH_\nMods (prescurtarea de la modifications - modific\xc4\x83ri) - o \xc3\xaembun\xc4\x83t\xc4\x83\xc8\x9bire  op\xc8\x9bional\xc4\x83 pentru personajele din joc care ajung la level 50.'